અમદાવાદની વીએસ હોસ્પિટલના ડોક્ટર્સે ચાર વર્ષના બાળક પર સફળ સર્જરી કરી હતી. આ બાળક ભાગ્યે જ જોવા મળે તેવી બીમારીથી પીડાતો હતો. જેના કારણે તે કોઇપણ પ્રકારનો ખોરાક લઇ શકતો નહોતો. આ ઓપરેશન કરવા માટે હોસ્પિટલે એક રૂપિયો પણ ચાર્જ કર્યો નહોતો. ચાર વર્ષના આઝાદ દંતાણીના પિતા શાકભાજી વેચીને પોતાનું ગુજરાન ચલાવે છે. આઝાદ Achalasia Cardia નામની બીમારીથી પીડાતો હતો. આ બીમારીના કારણે તે કોઇપણ પ્રકારનું ભોજન લઇ શકતો નહોતો. વીએસ હોસ્પિટલના પેડિયાટ્રીક સર્જને આઝાદ પર સફળ સર્જરી કરી હતી.